MCS บวก 4.52% หลังผู้ถือหุ้นใหญ่ขายหุ้นช่วยเหลือแผ่นดินไหวญี่ปุ่น
MCS บวก 4.52% หลังผู้ถือหุ้นใหญ่ขายหุ้นเพื่อช่วยเหลือผู้ประสบภัยแผ่นดินไหวประเทศญี่ปุ่น ล่าสุด ณ เวลา 10.42 น. ราคาอยู่ที่ 16.20 บาท บวก 0.70 บาท หรือ 4.52% สูงสุดที่ 16.30 บาท ต่ำสุดที่ 15.50 บาท มูลค่าซื้อขายที่ 94.47 ล้านบาท 
18 พ.ย. 2559

ผู้สื่อข่าวรายงานว่า ราคาหุ้นบริษัท เอ็ม.ซี.เอส.สตีล จำกัด (มหาชน) หรือ MCS ณ เวลา 10.42 น. ราคาอยู่ที่ 16.20 บาท บวก 0.70 บาท หรือ 4.52% สูงสุดที่ 16.30 บาท ต่ำสุดที่ 15.50 บาท มูลค่าซื้อขายที่ 94.47 ล้านบาท 

นายไนยวน ชิ ประธานเจ้าหน้าที่บริหาร ซึ่งเป็นผู้ถือหุ้นใหญ่ได้ขายหุ้น MCS ออกระหว่างวันที่ 11-16 พ.ย.59 รวมจำนวน 23 ล้านหุ้น คิดเป็น 4.60% ที่ราคาตลาด 18.01 บาท/หุ้น ส่งผลให้นายไนยวน ชิ คงเหลือการถือหุ้นในบริษัทจำนวน 35.3 ล้านหุ้น คิดเป็น 7.06% ของทุนจดทะเบียน
ทั้งนี้ การขายหุ้นของนายไนยวน ชิ บางส่วนครั้งนี้เพื่อนำเงินบางส่วนไปช่วยผู้ประสบภัยแผ่นดินไหว Kumamoto ที่ประเทศญี่ปุ่น โดยการขายหุ้นครั้งนี้ไม่มีการเปลี่ยนแปลงใด ๆ กับความมุ่งมั่นของนายไนยวน ชิ ที่มีต่อบริษัท